**20/7/2025**

 **מענה לשאלות הבהרה – מס' 4**

**מכרז פומבי מס' 13-2025 לעבודות פיתוח, שדרוג, שיקום ותחזוקת תשתיות מים וביוב עבור פלגי השרון בע”מ**

כללי

* 1. על אף שהמועד להגשת שאלות הבהרה למכרז חלף, להלן מענה לשאלת הבהרה נוספת שהתקבלה לאחר המועד האמור, שכן התאגיד סבור שניתן לקבל את המבוקש בשאלה.
	2. כל התשובות, ההבהרות והשינויים האמורים במכתב זה, ייחשבו כאילו נכללו במסמכי המכרז מלכתחילה.
	3. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם החברה או ועדת המכרזים, ככל שניתן, בכל פורום או צורה שהיא. השינויים היחידים מהאמור במסמכי המכרז וכן כל הפירושים וההבהרות להם, הינם כמפורט במכתב זה בלבד, ובמכתבי הבהרות נוספים שיצאו מטעם התאגיד, ככל שיצאו.
1. להלן טבלת התשובות וההבהרות

| **מס"ד** | **עמ'** | **מסמך** | **סעיף** | **הבהרה מבוקשת** | **תשובה** |
| --- | --- | --- | --- | --- | --- |
|  | 15 |  | 10.2.7 | לא מובן למה ישנן דרישות ל- 2 תעודות ISO.מדובר בתקנים לא רלוונטיים לתחום המכרז.מדובר בתקנים שאינם שייכם לקבלני ביצוע.בדרך כלל מי שמשיג תקנים אלו הינם התאגידים עצמם ולא הקבלנים.אם יישאר הסעיף במתכונתו הנוכחית, הדבר יפגע בעקרון השוויון, וישרת קבלנים בודדים.מדובר בסעיף מוזר שנכלל במכרזים בפעם הראשונה.צריך להסתפק בדרישה לתקן ISO אחד. | יובהר כי התאגיד דוחה את האמור בשאלה, לרבות לעניין הפגיעה בשוויון הנטענת. עסקינן ברכיב המהווה 5% בלבד מרכיב האיכות כולו, וממילא מדובר בפרמטר ענייני המעיד על אופן ניהול המציע ועל עמידתו בסטנדרטים מקובלים (לרבות בתחום ניהול האיכות וחשוב עוד יותר בתחום הבטיחות בעבודה).יחד עם זאת, ולפנים משורת הדין, התאגיד נאות להקל בדרישות פרמטר האיכות, ולהסתפק בקיומה של תעודת ISO45001.סעיף 10.2.7 לפרק א' (תנאי המכרז והוראות למציעים) ימחק ובמקומו יבוא סעיף 10.2.7 בנוסח שלהלן:"מציע שמחזיק בתעודת ISO45001 בטרם פרסום המכרז – 5 נקודות." |
|  | 16 |  | 10.2.8ומענה לשאלה 14 במסמך הבהרות מספר 3 | על פי הסעיף ניתן ניקוד למציע שיש לו ניסיון רב יותר, במועד הגשת ההצעות, מאחר שההנחה היא שמציע כזה, בעל ניסיון רב, ידע לספק שירותים ולבצע עבודות באיכות גבוהה יותר לתאגיד.זו הסיבה שבתנאי זה ניתן ניקוד עבור התקשרות לביצוע עבודות אחזקה (שיקום) ועבודות פיתוח, לתאגיד שיש לו לפחות 150,000 תושבים.בשאלה 14 למענה מס' 3 לשאלות ההבהרה התאגיד נשאל אם מדובר בהתקשרות מסגרת שהיא **נוספת** מעבר לאלו שהוצגו לצורך עמידה בתנאי הסף.התאגיד השיב רק שמדובר בהתקשרות מסגרת.**לא ברור מה הכוונה במענה החלקי שמסר התאגיד**. אם לא נדרשת התקשרות מסגרת **אחת** באותו תאגיד, **מעבר** לתנאי הסף – כלומר אם התקשרות שהוצגה לצורך עמידה בתנאי הסף מספיקה גם לצורך קבלת הניקוד, או שניתן ניקוד גם עבור התקשרויות מפוצלות (כפי שנדרש בתנאי הסף), או התקשרויות בתאגידים שונים, **אין היגיון במתן הניקוד בסעיף זה**.יש בכך סתירה – הדרישה בתנאי הסף, שמתייחסת לניסיון עם תאגיד שיש לו 50,000 תושבים, שונה מהדרישה שמתייחסת לניסיון עם תאגיד שיש לו 150,000 תושבים.יש סתירה גם מהעובדה שלצורך תנאי הסף של האחזקה (סעיף 4.5) **אפשר להציג קבלן משנה**. אז איך ייתכן שההתקשרות שנדרשת לצורך קבלת ניקוד אינה **מעבר** לתנאי הסף, ולא ניתנה תשובה ברורה שמאשרת את שאלת ההבהרה?!מאחר שנראה שהכוונה המקורית בפרסום המכרז היא שלמציע יש ניסיון באחזקה (שיקום) ופיתוח, בהיקף גדול יותר – צריך להיות ברור שמדובר בהתקשרות (אחת) **מעבר לאלה של תנאי הסף**, עם תאגיד שיש לו לפחות 150,000 תושבים.גם ההתעלמות מהשאלה אם מדובר בהתקשרות בתוקף במועד הגשת ההצעות – תמוהה. **ההתקשרות שמוצגת בתנאי הסף היא התקשרות של 3 שנים מתוך 5 השנים האחרונות, כלומר קיימת אפשרות שאותו מציע כבר לא מספק עבודות אחזקה ופיתוח בהיקף גדול כבר כשנתיים, וכנראה כבר לא מחזיק בצוותים שדרושים**. לכן ההיגיון הוא שיינתן ניקוד למי שיש לו התקשרות **קיימת.**ההתעלמות מההבהרה שהתבקשה בשאלת הבהרה 14 סותרת את הכוונה שבפרסום המכרז, ויש להבהיר ששאלת ההבהרה הנ"ל מתקבלת במלואה. | מרבית הבקשה נדחית.יובהר כי בניגוד לעמדת השואל, אין כל סתירה במסמכי המכרז.עוד יובהר כי ניתן להציג את אותה התקשרות לצורך הוכחת תנאי הסף הקבוע בסעיף 4.4 ולצורך ניקוד האיכות הקבוע בסעיף 10.2.8, **ובלבד שמדובר בתאגיד המשרת 150,000 תושבים לפחות.** במילים אחרות, אם המציע מציג תאגיד המשרת פחות מ- 150,000 תושבים לצורך הוכחת עמידתו בתנאי הסף הקבוע בסעיף 4.4, הרי שלצורך קבלת הניקוד כמפורט בסעיף 10.2.8 הוא ידרש להציג התקשרות אחרת.אין שינוי במסמכי המכרז בעניין זה.לעניין תוקף ההתקשרות הנדרשת בסעיף 10.2.8 - הבקשה התקבלה חלקית.סעיף 10.2.8 לפרק א' (תנאי המכרז והוראות למציעים) – בסיפא לסעיף יתווספו המילים – "מובהר כי יש להציג התקשרות בתוקף לתקופה של לפחות 36 חודשים רצופים מתוך 5 השנים שקדמו למועד פרסום המכרז, וניקוד ינתן רק על התקשרות כאמור". |

**בכבוד רב ובברכה,**

**תאגיד פלגי שרון בע"מ**